**SA ERSO nõukogu koosoleku protokoll nr. 5**

**14.12.2021 kell 12:00**

**Videosilla vahendusel/ERSO kontor**

Koosoleku protokollija: Daily Trippel

Osalesid: Madli-Liis Parts (koosoleku juhataja), Kristel Pappel, Riina Virkus, Johanna Vahermägi, Toomas Prangli

Külalised: Kristjan Hallik, Triin Krigul (orkestri usaldusisik)

**PÄEVAKORD:**

1. SA ERSO rahavoogude- ja kasumiaruandega tutvumine.
2. SA ERSO 2022. aasta eelarve lugemine ja kinnitamine.
3. Eesti Riikliku Sümfooniaorkestri 2021. aasta tegevuse ülevaade.
4. Kohapeal algatatud küsimused, järgmise koosoleku toimumise aeg.

**OTSUSED:**

1. Kristjan Hallik teeb ülevaate sihtasutuse finantsolukorrast ning hetkeseisu arvestades peaks nõukogu lõpetama aasta positiivse tulemiga. Ootamatuid kulutusi aasta lõpu seisuga ei tohiks tulla. Nõukogu tutvus ja võttis materjalid teadmiseks.
2. Kristjan Hallik teeb 2022. aasta eelarve ülevaate. Palgafond tõusis veidi seoses kultuuritöötaja miinimumpalga võrra. Eelarve tõus on väga väike, sest ERSOs teenivad kõik juba kultuuritöötaja miinimumpalka ning tõus tuli üldise tõusu arvelt. Nõukogu uurib, kas on näha, et muusikute palgad tõusevad, sest vaja on motiveerida muusikuid Eestis püsima. Kristjan Hallik selgitab, et on ministeeriumis sel teemal kohtunud nii ministri kui ka kantsleriga ning korra on tõstetud ERSO muusikute palkasid veidi kõrgemaks (T. Lukase ametiajal) kui kultuuritöötajate miinimumpalk, kuid seekord ei peetud seda võimalikuks.

Nõukogu kinnitab 2022. aasta eelarve.

1. Kristjan Hallik teeb 2021. aasta ülevaate. Kevadel oli üheks olulisemaiks teemaks uue kontserdimaja planeerimine ning esitamine riiklikult tähtsate kultuuriobjektide nimekirja. Sellesse nimekirja meie maja paraku ei valitud, kuid jätkame endiselt selle teema edasi arendamist. ERSO juubelinädalal korraldasime väga põhjaliku ja sisuka ümarlaua tuleviku kontserdimaja teemal. Olulisemana tõi välja koroonapiirangud. Digitõendite kasutusele võtmise töörühmas osalemise. Digitõendid läksid käiku suve lõpus. Hooaja lõpetamiseks saime eriloa korraldada kontsert 50% saalitäitmise ja publiku 100% testimisega. Orkester töötas 50% koosseisuga korraga laval ja see riskihajutatus nakatumise suhtes läks ka käiku. Ühtegi kontserti ei pidanud ERSO ära jätma, kõik kontserdid toimusid ERSO TV vahendusel. Orkestri koosmängule mõjus väiksema koosseisuga mängimine edukalt (kõla areng). Suvel osalesime festivalidel ning sügisel käisime Poolas. Järgmiseks aastaks plaanime Odessa ja Istanbuli tühistatud kontsertidel osalemist.
2. Kohapeal algatatud küsimused:

* SA ERSO koos SA Eesti Kontserdiga leiavad, et kasulik oleks liituda Etendusasutuste Liiduga. Liidu aastatasu on päris suur. Liitumiseks peaksime saama nõukogu heakskiidu. Nõukogu leiab, et kuna tegu on ühe päriselt töötava liiduga, siis nõukogu annab nõusoleku liiduga liitumiseks juhul kui ERSO ei kaota õigust oma spetsiifiliste huvide eest võitlemiseks.
* Juhatuse liige uuris nõukogult orkestrile tulemustasu maksmise võimaluse kohta. Nõukogu esimees ütles, et riigi poliitika on üldiselt nii, et preemiaid ei tohi maksta, kuid tulemustasu võib maksta, kui see on põhjendatud.

Juhatuse liige vaatab ja arvutab veel võimalused üle, kuid näeb, et arvestades keerulist perioodi ning sellest tulenevat tihedaid muudatusi kavades, mis omakorda kohustas muusikuid ja administratsiooni tegema lisatööd, teeb ta ettepaneku maksta töötajatele lisatasu vastavalt arvutustele ja võimalustele. Nõukogu kiitis ettepaneku heaks. Otsus kinnitatakse eraldi e-koosolekuga vastavalt lõplikule ettepanekule.

* Nõukogu palub ruumist lahkuda Kristjan Hallikul ning nõukogu esimees lisab kohapeal algatatud küsimuste alla punkti: Tulemustasu määramine juhatuse liikmele. Nõukogu otsustab ühehäälselt määrata juhatuse liikmele tulemustasu ühe kuupalga ulatuses 2021. aasta tulemusliku töö eest. Tulemustasu maksta välja tingimusel, et SA ERSO 2021. aasta netotulem jääb pärast kõigi kohustuste tasumist plussi.
* Järgmise nõukogu koosoleku aeg lepitakse kokku e-kirja teel.